**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 1002-253/2020/1

Datum: 27.3.2020

# Zadeva: Izplačilo plače in nadomestila plače v primeru odsotnosti javnih uslužbencev

# zaradi koronavirusa SARS-CoV-2

Spoštovani,

s strani proračunskih uporabnikov prejemamo vprašanja, kako pravilno obračunati plačo oziroma nadomestila plače v primeru odsotnosti z dela zaradi koronavirusa SARS-CoV-2 ter kako pravilno poročati v informacijski sistem za posredovanje in analizo podatkov o plačah, drugih izplačilih in številu zaposlenih v javnem sektorju (ISPAP).

Uvodoma pojasnjujemo, da je na spletni strani Ministrstva za delo, družino, socialne zadeve in enake možnosti (MDDSZ) objavljeno pojasnilo in priporočilo delodajalcem glede odrejanja dela na domu in drugega dela v primeru izjemnih okoliščin, ko je ogroženo življenje in zdravje ljudi ali premoženje delodajalca. Zapisana so tudi pojasnila glede splošne ureditve odrejanja dela na domu in drugega dela ter dodatne informacije Zavoda za zdravstveno zavarovanje Slovenije, ki se nanašajo na nadomestilo zaradi odsotnosti z dela. Celotno pojasnilo MDDSZ je dostopno na naslednji povezavi: <https://www.gov.si/novice/2020-03-05-delo-na-domu-in-odrejanje-drugega-dela-v-izjemnih-okoliscinah/>.

MDDSZ je objavilo tudi ključne informacije in odgovore na pogosta vprašanja glede uveljavljanja pravic in obveznosti iz delovnega razmerja v času posebnih okoliščin zaradi zmanjšanja širjenja koronavirusa SARS-CoV-2: <https://www.gov.si/novice/2020-03-20-posodobljena-informacija-pravice-in-obveznosti-iz-delovnega-razmerja-v-casu-posebnih-okoliscin-20-3-2020/>. Odgovore na vprašanja sproti dopolnjujejo, zato je smiselno, da njihovo vsebino sproti preverjate na njihovi spletni strani.

Zaradi enotnega ravnanja proračunskih uporabnikov v nadaljevanju podajamo pojasnila, v katerih primerih je javni uslužbenec upravičen do plače oziroma do nadomestil plače v primeru odsotnosti z dela ter katere šifre po Uredbi o enotni metodologiji in obrazcih za obračun in izplačilo plač v javnem sektorju (Uradni list RS, št. [14/09](http://www.uradni-list.si/1/objava.jsp?sop=2009-01-0487), [23/09](http://www.uradni-list.si/1/objava.jsp?sop=2009-01-0979), [48/09](http://www.uradni-list.si/1/objava.jsp?sop=2009-01-2423), [113/09](http://www.uradni-list.si/1/objava.jsp?sop=2009-01-5149), [25/10](http://www.uradni-list.si/1/objava.jsp?sop=2010-01-1096), [67/10](http://www.uradni-list.si/1/objava.jsp?sop=2010-01-3703), [105/10](http://www.uradni-list.si/1/objava.jsp?sop=2010-01-5472), [45/12](http://www.uradni-list.si/1/objava.jsp?sop=2012-01-1922), [24/13](http://www.uradni-list.si/1/objava.jsp?sop=2013-01-0868), [51/13](http://www.uradni-list.si/1/objava.jsp?sop=2013-01-1975), [12/14](http://www.uradni-list.si/1/objava.jsp?sop=2014-01-0354), [24/14](http://www.uradni-list.si/1/objava.jsp?sop=2014-01-0957), [52/14](http://www.uradni-list.si/1/objava.jsp?sop=2014-01-2339), [59/14](http://www.uradni-list.si/1/objava.jsp?sop=2014-01-2608), [24/15](http://www.uradni-list.si/1/objava.jsp?sop=2015-01-1063), [3/16](http://www.uradni-list.si/1/objava.jsp?sop=2016-01-0139), [70/16](http://www.uradni-list.si/1/objava.jsp?sop=2016-01-2985), [14/17](http://www.uradni-list.si/1/objava.jsp?sop=2017-01-0674), [68/17](http://www.uradni-list.si/1/objava.jsp?sop=2017-01-3257), [6/19](http://www.uradni-list.si/1/objava.jsp?sop=2019-01-0175), [51/19](http://www.uradni-list.si/1/objava.jsp?sop=2019-01-2401), [59/19](http://www.uradni-list.si/1/objava.jsp?sop=2019-01-2670) in [78/19](http://www.uradni-list.si/1/objava.jsp?sop=2019-01-3498)) se uporabijo v posameznem primeru.

1. **Delo na domu**

V primeru, ko javni uslužbenec **dela na domu**, mu mora delodajalec **izplačati plačo**.

Javnemu uslužbencu, ki dela na domu, pripada tudi regres za prehrano. Ne pripada pa mu povračilo stroškov prevoza na delo in z dela, saj mu le-ti v primeru dela na domu ne nastanejo.

1. **Izolacija**

V primeru **izolacije**, ki jo javnemu uslužbencu, ki zboli, odredi zdravnik, ima javni uslužbenec pravico do začasne zadržanosti od dela in nadomestila plače med začasno zadržanostjo od dela v breme Zavoda za zdravstveno zavarovanje Slovenije (ZZZS), in sicer za prvih 90 dni v višini 90% od osnove (prvi odstavek 29. člena in četrti odstavek 31. člena Zakona o zdravstvenem varstvu in zdravstvenem zavarovanju (Uradni list RS, št. [72/06](http://www.uradni-list.si/1/objava.jsp?sop=2006-01-3075) – uradno prečiščeno besedilo, [114/06](http://www.uradni-list.si/1/objava.jsp?sop=2006-01-4833) – ZUTPG, [91/07](http://www.uradni-list.si/1/objava.jsp?sop=2007-01-4489), [76/08](http://www.uradni-list.si/1/objava.jsp?sop=2008-01-3348), [62/10](http://www.uradni-list.si/1/objava.jsp?sop=2010-01-3387) – ZUPJS, [87/11](http://www.uradni-list.si/1/objava.jsp?sop=2011-01-3723), [40/12](http://www.uradni-list.si/1/objava.jsp?sop=2012-01-1700) – ZUJF, [21/13](http://www.uradni-list.si/1/objava.jsp?sop=2013-01-0785) – ZUTD-A, [91/13](http://www.uradni-list.si/1/objava.jsp?sop=2013-01-3306), [99/13](http://www.uradni-list.si/1/objava.jsp?sop=2013-01-3548) – ZUPJS-C, [99/13](http://www.uradni-list.si/1/objava.jsp?sop=2013-01-3549) – ZSVarPre-C, [111/13](http://www.uradni-list.si/1/objava.jsp?sop=2013-01-4125) – ZMEPIZ-1, [95/14](http://www.uradni-list.si/1/objava.jsp?sop=2014-01-3951) – ZUJF-C, [47/15](http://www.uradni-list.si/1/objava.jsp?sop=2015-01-1930) – ZZSDT, [61/17](http://www.uradni-list.si/1/objava.jsp?sop=2017-01-2917) – ZUPŠ, [64/17](http://www.uradni-list.si/1/objava.jsp?sop=2017-01-3026) – ZZDej-K in [36/19](http://www.uradni-list.si/1/objava.jsp?sop=2019-01-1624): v nadaljevanju: ZZVZZ)). **V tem primeru se pri izplačilu nadomestila plače uporabi šifra H012.**

V primerih izolacije nad 90 dni, ko znaša nadomestilo plače med začasno zadržanostjo od dela v breme ZZZS 100% osnove (prvi odstavek 29. člena in tretji odstavek 31. člena ZZVZZ), pa **se uporabi šifra** **H013.**

1. **Drugi primeri bolezni, ko ne gre za izolacijo**

V ostalih primerih bolezni, ko ne gre za izolacijo, imajo javni uslužbenci pravico do nadomestila plače med začasno zadržanostjo od dela zaradi zdravstvenih razlogov v breme delodajalca ali Zavoda za zdravstveno zavarovanje Slovenije po splošnih pravilih.

1. **Začasna nezmožnost zagotavljanja dela iz poslovnega razloga**

Če delodajalec začasno ne more zagotavljati dela, lahko z namenom ohranitve zaposlitve pisno napoti delavca na čakanje na delo doma. V tem primeru ima pravico do nadomestila plače v višini 80% osnove iz sedmega odstavka prejšnjega člena (138. člen Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722): v nadaljevanju: ZDR-1)). **Pri izplačilu nadomestila plače se** **uporabi šifra** **G088.**

Nekatere kolektivne pogodbe dejavnosti in poklicev vsebujejo posebne določbe glede višine in osnove za določitev nadomestila plače za čas čakanja na delo (npr. 39. člen Kolektivne pogodbe za negospodarske dejavnosti v Republiki Sloveniji, 96. člen Kolektivne pogodbe za dejavnost vzgoje in izobraževanja v RS, 80. člen Kolektivne pogodbe za kulturne dejavnosti v Republiki Sloveniji, 94. člen Kolektivne pogodbe za dejavnost zdravstva in socialnega varstva Slovenije). V teh primerih se nadomestilo za čakanje na delo določi v skladu s kolektivno pogodbo, če je to za javnega uslužbenca ugodnejše. **Enako pa se tudi v teh primerih uporabi šifra G088.**

1. **Odsotnost staršev, ki zaradi varstva otrok ostanejo doma**

V tej zvezi je na spletni strani MDDSZ podano naslednje pojasnilo:

<https://www.gov.si/novice/2020-03-12-kaj-pripada-starsem-ki-zaradi-varstva-otrok-ostanejo-doma/>

V primeru višje sile je javni uslužbenec upravičen do polovice plačila, do katerega bi bil sicer upravičen, če bi delal, vendar ne manj kot 70% minimalne plače (šesti odstavek 137. člena ZDR-1). **V tem primeru se pri izplačilu nadomestila plače uporabi šifra** **G083.**

1. **Odsotnost z dela zaradi nemožnosti prihoda na delo zaradi ustavitve javnega prevoza ali zaprtja mej s sosednjimi državami**

Tudi v teh primerih je skladno z mnenjem MDDSZmožno govoriti o nastanku višje sile. Javni uslužbenec je v primeru višje sile upravičen do polovice plačila, do katerega bi bil sicer upravičen, če bi delal, vendar ne manj kot 70% minimalne plače (šesti odstavek 137. člena ZDR-1). Več o tem v 12. točki pojasnila: <https://www.gov.si/novice/2020-03-20-posodobljena-informacija-pravice-in-obveznosti-iz-delovnega-razmerja-v-casu-posebnih-okoliscin-20-3-2020/>

**V primeru višje sile se pri izplačilu nadomestila plače uporabi šifra G083.**

1. **Odsotnost z dela z nadomestilom plače (izredni dopust)**

V primerih, ko predpisi oziroma kolektivne pogodbe dejavnosti in poklicev, omogočajo javnemu uslužbencu odsotnost z dela s pravico do nadomestila plače zaradi naravnih nesreč (npr. 50. člen Kolektivne pogodbe za dejavnost vzgoje in izobraževanja v RS, 40. člen Kolektivne pogodbe za kulturne dejavnosti v RS, 38. člen Kolektivne pogodbe za dejavnost zdravstva in socialnega varstva Slovenije) **se pri izplačilu nadomestila plače uporabi šifra B030 (izredni dopust).**

Kot ste verjetno že obveščeni, je v postopku priprave interventni zakon, ki bo lahko nekatere primere odsotnosti javnih uslužbencev zaradi razglašene epidemije in nadomestil plače v tej zvezi uredil tudi drugače. O morebitnih spremembah vas bomo obvestili.

Ministrstva prosimo, da z vsebino tega pojasnila seznanijo proračunske uporabnike iz svoje pristojnosti.

Hvala že vnaprej in prijazen pozdrav,

Boštjan Koritnik

minister

Poslano:

* naslovnikom po elektronski pošti